
Įvadas 


Tvirtos sąsajos su realia aplinka, mokymasis ir gilinimasis į ją yra labai svarbios 
ir lengvinančios ugdymo(si) procesą sąlygos. Integruojant du ar daugiau dalykų, ne 
tik įgaliname ugdytinius sužinoti ir pritaikyti įvairias žinias, įgyti gyvenimui reikalingų 
gebėjimų (Gresnigt ir kt., 2014), bet tuo pačiu suteikiame galimybę patirti teigiamas 
emocijas bei sutvirtinti socialinius tarpusavio santykius. 

Šiuolaikinis mokymas(is), ypatingai nukentėjęs nuo gyvo kontakto nebuvimo, 
kaip niekada, nebejsivaizduojamas be bendravimo, bendradarbiavimo. Dar XX 
a. antroje pusėje, šveicarų psichologas J. Piaget (Žukauskienė, 2012) pažymėjo, 
kad vaikui nuo 7 iki 11 metų vis dar nėra lengva spręsti hipotetines, abstrakčias 
problemas, ypač, kai jos pateikiamos žodine išraiška. Šiuo amžiaus tarpsniu vaikui 
lengviau tai daryti, kai suteikiame pavyzdžius arba daiktus, kuriais galima naudotis 
aktyvaus pažinimo metu (Žukauskienė, 2012). Šiuolaikiška mokykla siejama su 
patrauklaus ugdymo(si) turinio kūrimu. Integruotos ugdomosios veiklos metu, 
ugdytinis turi galimybę panaudoti žinias, glaudžiai susijusias su jo aplinka ir įgytas 
įvairių mokomųjų dalykų metu (Vilkelienė, 2005). Informacinių kompiuterinių 
technologijų (IKT) naudojimas anglų kalbos ir gamtos edukacinėje integruotoje 
veikloje, pasirinktas tikslingai. IKT naudojimas turi didelį privalumą, nes mokiniai 
pasidaro aktyvesni ieškodami informacijos, sprendžia problemas savarankiškai, 
mąsto, kuri informacija reikalinga užduoties sprendimui. Mokiniai taip pat 
tampa labiau motyvuoti, nes mėgsta naudotis informacinėmis kompiuterinėmis 
technologijomis (Dickson ir kt., 2019). Visą integruotą veiklą įprasmina darbo kartu 
modelis. Dirbdami drauge, mokiniai turi progą sustiprinti savo pasitikėjimo savimi 
jausmą, išreikšti save, kontroliuoti savo emocijas, mokytis stebint kitų elgesį. Eigoje 
įgyjami ypatingai svarbūs bendravimo ir bendradarbiavimo įgūdžiai. Integruotas 
ugdymas įgyvendintas tuomet, kai atspindi esmines vertybes tokias, kaip asmenybės 
intelektualumą, emocijų kultūrą, valią, dorą, galimybę bendrauti ir bendradarbiauti 
(Vileikienė, 2005). 

Šiame straipsnyje aprašoma edukacinė integruota pradinių ketvirtų 
klasių veikla, apima pirmosios užsienio kalbos — anglų, gamtos bei informacinių 
kompiuterinių technologijų mokomuosius dalykus. Pagrindinis tikslas — daugiausiai 
dirbant grupėse, sužadinti mokinių pažinimo ir patyrimo džiaugsmą, naudojant(is) 
IKT, tobulinti ir gilinti gamtos bei anglų kalbos žinias, komunikacinius gebėjimus, 
gerinti tarpusavio santykius. 

Edukaciné integruota veikla 


Pradinėje mokykloje mokiniai išmoksta įvairių medžių pavadinimus, tačiau 
pastebėta, kad natūralioje gamtoje sunkiai geba juos atskirti vieną nuo kito, 
ypatingai jų lapus bei vaisius. Šis pastebėjimas paskatino suteikti mokiniams 
gamtotyros, anglų kalbos bei informacinių kompiuterinių technologijų gebėjimų 
ugdymo galimybę, dalyvaujant integruotoje aktyvioje veikloje ir geriau pažinti, 
išsiaiškinti bei plačiau įsigilinti į pasirinkto medžio, kuris labai svarbus mūsų krašto 
kulinarijos paveldo istoriniuose šaltiniuose, ąžuolo struktūrą, jo lapų formą, vaisių 
pavidalą bei jų panaudojimą. 


Veiklos idėja - „Ąžuolo vaišės“ 


Diskusijų su mokiniais metu, sužinota, kad nė vienas iš jų nėra girdėjęs apie 
mūsų krašto gerimą „Kafiją“. 

e Istoriniuose šaltiniuose, Mažosios Lietuvos kulinariniuose įrašuose gilės 
buvo naudojamos gėrimo „Kafija“ gamybai. 

e „Kafija“ buvo svabiausias lietuvininkų gėrimas, gaminamas iš vietinių 
gamtos žaliavų: gilių arba miežių, morkų ar cikorijų. 

e Paskaninta pienu ir medumi, „Kafija“ buvo vaikų ir suaugusiųjų gėrimas 
pusryčių, priešpiečių arba pietų metu. 


Tikslas — sužadinti mokinių pažinimo ir patyrimo džiaugsmą, naudojant(is) 
IKT, tobulinti ir plėsti gamtos bei anglų kalbos žinias ir komunikacinius gebėjimus bei 
gerinti tarpusavio santykius. 


Uždaviniai: 
e Ugdyti gebėjimą atskirti mokyklos ir aplink jos teritoriją augančius medžius. 
e Išmokyti gebėti įvardinti juos gimtąja bei anglų kalbomis. 
e Ugdyti gebėjimą sugrupuoti skirtingų medžių lapus ir vaisius. 
e Skatinti nupiešti ir anglų kalba trumpai, pristatyti ąžuolą, jo lapus ir vaisius. 
eSkatinti naudotis IKT, surasti informaciją apie ąžuolo vaisių panaudojimą 
mūsų krašte ir angliškai parašyti trumpą šio gėrimo receptą. 
e Gebėti paruošti giles gėrimo gaminimui. 
e Pabandyti pagaminti gėrimą. 


Dalyviai: 

Šilutės Martyno Jankaus pagrindinės mokyklos ketvirtų klasių mokiniai. 
Darbas vykdomas grupėse ir porose. Veiklos vykdymo trukmė — penkios anglų 
kalbos pamokos. 

Pirmas etapas 


Medžių, jy lapų bei vaisių paieškos, fotografavimas mobiliaisiais įrenginiais. 
Pirmasis veiklos etapas vykdomas mokyklos teritorijoje ir aplink ją. Darbas vyko 3—4 
mokinių grupelėse. Buvo ieškoma skirtingų medžių, jie fotografuojami, aptariami 
pavadinimai, renkami lapai ir vaisiai (1 pav.). Identifikuojami medžiai pagal lapus ir 
vaisius (2 pav.). 


1 paveikslas 2 paveikslas 
Medžių stebėjimas, atpažinimas, Surinktų lapų ir vaisių identifikavimas 
fotografavimas, lapų ir vaisių rinkimas 

Visasurinktainformacija,užrašomaantplastikiniųlentelių,šaliasurinktųmedžių 
lapy ir jy vaisių (3 pav.). Angliški žodžių vertimai taip pat jtraukiamij duomenų lenteles. 
Klasėje diskutuojama, kuris medis yra laikomas didingiausiu. Nusprendžiama ieškoti 
daugiau informacijos apie jį (ąžuolą) ir išsiaiškinti, kodėl jis ypatingas mūsų kraštui. 


3 paveikslas 
Duomenų užrašymas ant plastikinių lentelių 

Antras etapas 
Matytų ąžuolų piešimas ir visų sužinotų dalių atgaminimas / įtvirtinimas, 


išvardinant jas lietuvių ir anglų kalbomis (4 pav.). Piešimo darbų paroda ir pristatymas 
anglų kalba (6 pav. ir 7 pav.). 


4 paveikslas 5 paveikslas 
Ąžuolo piešimas Ąžuolo dalių įvardijimas angliškai 


6 paveikslas 7 paveikslas 
Piešimo rezultatai Ąžuolo piešinių pristatymas anglų kalba 


27? 


Trečias etapas 
Gamtinės žaliavos kvapas (9 pav.). Uostomos maltos gilės ir bandoma suprasti, 


kuo jos kvepia (10 pav.). Pasitelkus uoslės pojūčius, samprotaujama ir bandoma 
spėlioti, kam naudojamos gilės (11 pav. ir 12 pav.). 

9 paveikslas 10 paveikslas 
Uoslés pojuciy pasitelkimas Samprotavimai apie maltos gilės kvapą 


11 paveikslas 12 paveikslas 
Dalinimasis mintimis ir jų užrašymas Samprotavimai apie žaliavos 
panaudojimą 


= otredo, 
au cle Jama gia = 


BOR mea er 
Mer TE PAL 
kumas fare 


Ketvirtas etapas 


Informacijos apie gilių panaudojimą ir receptus paieškos, pasitelkiant IKT: 
nešiojamus kompiuterius (13 pav.), mobiliuosius telefonus (14 pav.), stacionarius 
kompiuterius (15 pav.) ir planšetinius kompiuterius (16 pav.). Išanalizavus informaciją, 
žodynėlių ir Google vertėjo tinklapio pagalba, receptas parašomas užsienio kalba 
(17 pav. ir 19 pav.). 

13 paveikslas 14 paveikslas 
Nešiojami kompiuteriai informacijos Fotografijos mobiliaisiais telefonais 
paieškoms 


15 paveikslas 16 paveikslas 
Stacionarūs kompiuteriai informacijos Planšetiniai kompiuteriai informacijos 
paieškoms paieškoms 


17 paveikslas 18 paveikslas 
„Kafijos“ recepto rašymas anglų kalba Angliškai parašytas ,,Kafijos“ receptas 


ACORN COIrFEE] 
„KAFIJA“ 


Ingredients: 

Penktas etapas 


Bandymas paruošti giles gėrimo „Kafija“ gamybai: gilės nuplaunamos, 
išlukštenamos, malamos kavamale (19 pav.). 


19 paveikslas 
Paruoštų gilių malimas 


Moksleivių refleksija 


Stebino mokinių atradimai, samprotavimai, pastebėjimai ir komentarai: 
e Aš negalvojau, kad gilės valgomos. (M1); 

Man buvo linksma būti grupėje su (M5). (M2); 

Ar galima eiti į lauką per kitas pamokas? (M3); 

Galvojau, kad nevalgomos gilės. (M4); 

Man patiko, kad telefonus nešėmės į lauką mokymuisi. (M5); 

Aš tai nepatikėjau, kad giles reikia valgyti. (M6); 

Labai patiko rašyti ant lentelių. (M7); 

Man (M1) parodė, kaip ieškoti informacijos internete. (M8). 


Apibendrinimas 


Edukacinės integruotos veiklos, suteikia galimybę praturtinti ugdytinių 
mokomųjų dalykų žinias ir gebėjimus. Dalykų integravimas užtikrina pateikiamos 
temos patrauklumą. Dalykinės kompetencijos jgyjamos per užduotis, glaudžiai 
susijusias su gyvenimiška aplinka ir patirtimi. IKT motyvuoja ieškoti, sužinoti, 
išsiaiškinti. Gerėja mokinių skaitmeninis raštingumas, tobulinamas gebėjimas 
kritiškai naudotis informacinėmis kompiuterinėmis technologijomis, ieškant 
tinkamos informacijos. Aktyvus įsitraukimas į darbą grupėse ar porose, suteikia 
pasitikėjimo savimi ir kitu, jausmą. Tai skatina bendravimą ir bendradarbiavimą, ugdo 
empatiją, gerina tarpusavio santykius ir bendrą psichologinį klimatą. Edukacinės 
integruotos veiklos ugdymo turinys tampa artimesnis mokinio aplinkai, o tuo pačiu 
lengviau suvokiamas. Mokytis gamtoje — įdomu, malonu, sveika, tai taip pat skatina 
ją vertinti ir tausoti. 

Summary 


EDUCATION ABOUT USE OF NATURAL RESOURCES: EDUCATIONAL INTERGRATED 
ACTIVITIES OF ENGLISH, WORLD AROUND US AND ICT SUBJECTS IN PRIMARY SCHOOL 


Rasa Naujokienė 
Silute Martynas Jankus Basic School, Lithuania 


Progress of educational intergrated activities at a primary school is dependent on 
the level of students“ involvement in teaching-learning process. Abstract ideas and topics 
might be complicated to grasp and comprehend at such young age. Therefore, intergration 
of subjects such as English, World Around Us lessons and ICT ensures the learning is less 
difficult and more approachable. Learning a foreign language at as much as possible natural 
environment filled with natural sources, incorporating assisstance of new technologies 
makes the process of teaching-learning very attractive and enables students not only to 
enrich knowledge, but also improve social and foreign language communication skills. 
Beeing in nature students feel at ease, stay curious, positive and active moreso they learn 
to value natural resources. Learning in groups encourages confidence, empathy and helps 
gaining crucial multilingual and social competence for further life. 

Keywords: education, natural sources, multilingual/social competence 

